ไม่เป็นธรรม ปมมรดกเลือด กดดันหนัก ธารินทร์ จันทราทิพย์ ยิงกราดศาล (คลิป)
ถือเป็นโศกนาฏกรรมของคนในตระกูลโกศลานันท์ เพราะปมมรดกเลือดข้อพิพาทที่ดิน 3,800 ไร่ พื้นที่เขาลูกช้าง บ้านตาเลียว ต.เขาแก้ว อ.ท่าใหม่ จ.จันทบุรี ทำให้ผู้เกี่ยวข้องเสียชีวิต 3 คน จากเหตุกราดยิงภายในห้องพิจารณาศาลจังหวัดจันทบุรี โดยผู้ลงมือคือพล.ต.ต.ธารินทร์ จันทราทิพย์ อดีตรองจเรตำรวจ วัย 67 ปี ซึ่งเป็นหนึ่งในผู้เสียชีวิต เนื่องจากถูกเสมียนทนายฝ่ายคู่กรณี ใช้ปืนเจ้าหน้าที่ตำรวจภายในศาล ยิงใส่จำนวน 6 นัด, ,ทาง ทีมข่าวเจาะประเด็นไทยรัฐออนไลน์ ยังคงเกาะติดในเรื่องนี้ โดยมูลเหตุของเรื่องเศร้าที่เกิดขึ้นน่ามาจาก พล.ต.ต.ธารินทร์ มีความเครียดและกดดัน หลังข้อพิพาทเรื่องที่ดินยืดเยื้อมานาน ซึ่งต่างฝ่ายต่างฟ้องกันไปมา และมีการโต้เถียงรุนแรง,ขณะที่นางเขมจิรา บัณฑูรนิพิท อดีตภรรยา พล.ต.ต.ธารินทร์ พบว่าที่ผ่านมาเมื่อต้นปีที่แล้ว เคยปรากฏเป็นข่าวเข้าร้องเรียนดีเอสไอ พร้อมกับตัวแทนมูลนิธิอธิธรรมมหาธาตุวิทยาลัย ให้ตรวจสอบเรื่องการครอบครองที่ดิน โดยได้เดินทางมาดูศพ พล.ต.ต.ธารินทร์ ด้วยความเศร้าเสียใจ โดยเชื่อว่าสาเหตุที่เกิดขึ้นน่าจะเกิดจากความกดดัน และเครียดที่มูลนิธิอภิธรรมมหาธาตุวิทยาลัย เปลี่ยนไปเป็นพยานของฝ่ายโจทก์เมื่อสัปดาห์ที่ผ่านมา ซึ่งมองว่าไม่ชอบมาพากล เพราะมูลนิธิฯ เป็นผู้เสียหายในกรณีฟ้องร้องเรื่องที่ดิน 3,800 ไร่ แต่เหตุใดจึงไม่รักษาสิทธิ์ตนเอง,สำหรับที่ดินดังกล่าวเดิมเป็นของนายสมพล โกศลานันท์ คุณตาของตน ที่ผ่านมาเคยบอก พล.ต.ต.ธารินทร์ ให้ใจเย็นๆ เพราะพยายามให้ผู้ใหญ่ได้รับทราบ หากได้เห็นหลักฐานจะได้ให้ความช่วยเหลือให้ความเป็นธรรม,สิ่งที่ผ่านมา พล.ต.ต.ธารินทร์ เครียดเรื่องความไม่เป็นธรรม เขาอยากทุ่มเททำดีเพื่อพุทธศาสนา ก็ได้บอกเขาอยากให้ลองดูหลักฐาน และที่ผ่านมาได้ให้กำลังใจบอกเขาสู้ๆ พยายามบอกเดี๋ยวผู้ใหญ่ จะออกมาช่วยเหลือ เขาเป็นคนใจดี ไม่ใช่คนโหด แต่เชื่อว่าน่าจะกดดันจากความไม่เป็นธรรม เดี๋ยวนี้สังคมมันเพี้ยน ไม่คาดคิดจะเกิดเหตุการณ์เช่นนี้ ที่ผ่านมาพี่เขาเคยเล่ามีความกดดันมาก หากมีความเป็นธรรมจริงๆ คงไม่ยืดเยื้อมาถึง 8 ปีในเรื่องที่ดินบนเขาลูกช้าง ความจริงจะปรากฏ หากมีความพร้อมจะคุยเรื่องหลักฐาน ซึ่งมีจำนวนมาก,พร้อมยืนยัน พล.ต.ต.ธารินทร์ เป็นคนดีจริงๆ เสียสละมาก แม้กระทั่งชีวิต ไม่ได้คิดเอาที่ดินเป็นสมบัติ แม้เคยบอกให้วางมือในเรื่องนี้ แต่เพราะ พล.ต.ต.ธารินทร์ เคยเป็นตำรวจ จึงรักความเป็นธรรมถูกต้อง ต้องการพิสูจน์ความจริง ดังนั้นความจริงก็คือความจริง ทำเพื่อพุทธศาสนา โดยที่ผ่านมาไปร้องหลายหน่วยงานก็ไม่ได้ จนมาเกิดเรื่องที่ไม่น่าเกิดขึ้น เพราะต่างคนต่างแรง และหากมีโอกาสจะให้คนอยู่ในเหตุการณ์เล่า ซึ่งสรุปแล้วเกิดขึ้นจากความไม่ยุติธรรม จากความกดดันมา 8 ปี เราไม่ได้คิดจะสร้างศัตรู คิดทะเลาะกับใครทิ้งสิ้น แต่ต้องการให้ที่ดินเป็นของชาวจันทบุรี เป็นของพระพุทธศาสนา,อย่างไรก็ตามวันนี้จะไม่ขอพูดเรื่องคดี เพราะขอทำใจ เชื่อว่าทุกคนเป็นคนดี อาจมีความเครียดของแต่ละฝ่าย และยืนยันมีหลักฐานแต่พูดไม่ได้ เพราะไม่รู้ใครจะทำอะไรกับตนเอง ไม่อยากให้ พล.ต.ต.ธารินทร์ ตายฟรีจากการทำความดีจริงๆ และที่ผ่านมาได้บอกให้อดทน คาดว่าต้องมีอะไรกดดันในช่วง 2-3 วันที่ผ่านมา ก่อนเกิดเรื่อง โดยระยะหลังพบว่า พล.ต.ต.ธารินทร์ ต้องระวังตัว มีการสลับรถในการเดินทางตลอดเวลาอีกด้วย.,ข่าวที่เกี่ยวข้อง : ,ปมมรดกเลือด ที่ดินตระกูลโกศลานันท์ อดีตนายตำรวจเดือด ยิงคู่กรณีดับ
ถือเป็นโศกนาฏกรรมของคนในตระกูลโกศลานันท์ เพราะปมมรดกเลือดข้อพิพาทที่ดิน 3,800 ไร่ พื้นที่เขาลูกช้าง บ้านตาเลียว ต.เขาแก้ว อ.ท่าใหม่ จ.จันทบุรี ทำให้ผู้เกี่ยวข้องเสียชีวิต 3 คน
มรดกเลือด,ข่าวเด่น,ยิงในศาล,สาเหตุยิงในศาล,ธารินทร์ จันทราทิพย์,อดีตเมียพล.ต.ต.ธารินทร์,ข่าวร้อน,ข่าวทั่วไป